România va continua exportul de energie către R. Moldova / Ciolacu: Planul Rusiei de a îngenunchea Republica Moldova folosind arma energiei a eșuat
Premierul Marcel Ciolacu a anunțat, joi, la începutul ședinței de Guvern, că va fi aprobată o ordonanță de urgență pentru continuarea exportului de energie către Republica Moldova.
„O altă decizie majoră vizează noul pachet de ajutor pentru Republica Moldova, adoptat prin ordonanță de urgență. În primul rând, continuăm exportul de energie, măsură esențială pentru supraviețuirea economică a fraților noștri. Astfel, planul Rusiei de a îngenunchea Republica Moldova folosind arma energiei a eșuat! Al doilea palier de sprijin este educația, ca parte a acordului nostru bilateral”, a afirmat Marcel Ciolacu.
Executivul va aproba ordonanţa de urgenţă pentru modificarea OUG 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 – 31 martie 2023, precum şi pentru modificarea şi completarea unor acte normative din domeniul energiei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank